als_Latn dik_Latn sag_Latn
Te Drejtat dhe Detyrimet
Mbështetur në Ligjin nr. 7850, datë 29.07.1994 “Kodi Civil i Republikës së Shqipërisë” i ndryshuar, Ligjin nr. 9734, datë 14.05.2007 “Për turizmin” i ndryshuar dhe akteve ligjore e nënligjore në fuqi.
Rregulli per pashaportat shqipetare ne udhetime:
PASHAPORTA SHQIPTARE DUHET TE JETE ME SHUME SE 6 MUAJ E VLEFSHME PER TE UDHETUAR NE DESTINACIONET E CHARTERIMIT
1.Hyrje
1.1.Albtours “D” Vas Tour operatore (më tej “agjencia”) është i pari operator turistik shqiptar që ofron pushime gjatë gjithë vitit. Vas Tour e mbështet punën e tij në një staf shumë profesional dhe me një eksperiencë të konsiderueshme në fushën e shërbimeve.
1.2.Agjencia ka një rrjet të organizuar në 550 agjenci partnere udhëtimi në Shqipëri, Kosovë dhe Maqedoni dhe ofron qendrim në më shumë se 100,000 hotele në të gjithë botën.
1.3.Agjencia ofron shërbime 24 orë në ditë e 7 ditë në jave. Zyrat e saj janë të hapura nga e hëna në të shtunë, nga ora 08:00 deri në 18:00.
1.4. Adresat e degëve të agjencisë në Shqipëri:
1.4.1. Tiranë, Rr. Dëshmorët e 4 Shkurtit, përballë Sky Tower
1.4.2. Tiranë, Rr. Mine Peza
1.4.3. Tiranë, Komuna Kashar, Qendra Tregtare Univers
1.4.4. Tiranë, European Trade Center, kati 1
1.4.5.Fier, Lagjia 29 Nëntori
1.4.6. Durrës, Lagjia nr. 11
1.4.7.Durrës, Lagjia nr. 4, Rr. Prokop Meksi
2.Përkufizimet e termave
2.1. Në kuadër të kësaj marrëveshje, termat e mëposhtëm do të kuptohen
2.1.1. Agjenci: Person juridik i regjistruar i cili kryen veprimtarinë e ofrimit, gjetjes dhe mundësimit të udhëtimeve turistike, biletave të udhëtimit në mënyra të ndryshme transporti si dhe bileta për aktivitete sportive ose kulturore për klientët, në këmbim të pagesës.
2.1.2. Rezervim: ruajtja ose porosia e një produkti turistik si udhëtimi, akomodimi ose paketë turistike nga ana e agjencisë, me porosi të klientit.
2.1.3. Mënyrat e rezervimit janë nëpërmjet faqeve online www.vas.al, www.albtoursd.com, nëpërmjet paraqitjes personalisht të klientit në zyrën ose degët e agjencisë ose nëpërmjet kontaktit me një nga agjencitë partnere të agjencisë.
2.1.4. Konfirmim: a) verifikimi i disponibilitetit të një rezervimi, ose b) marrëveshja përfundimtare me anë të së cilës klienti shlyen detyrimet ndaj agjencisë dhe agjencia ruan perfundimisht rezervimin e klientit.
2.1.5. Hotel: Ndërtesë ose një grup i lidhur ndërtesash të pavarura nga ndonjë vendodhje ndërtimi tjetër, me jo më pak se 6 (gjashtë) dhoma, brenda një parcele toke të vetme, në të cilën akomodimi, shërbimet shtesë dhe komoditeti ofrohen për publikun nga një staf i kualifikuar.
2.1.6. Rimbursim: Shuma e parave që agjencia është e detyruar t’i kthejë klientit në rast të mospërmbushjes së marrëveshjes për faj të saj ose në rastet e parashikuara në këtë dokument.
2.1.7.Paketë turistike: Kombinim i parapërgatitur shërbimesh, që shitet ose ofrohet për shitje dhe mbulon një periudhë për më shumë se 24 orë ose përfshin një natë akomodim. Paketa përbëhet nga jo më pak se dy prej shërbimeve të mëposhtme: a) Transport b) Akomodim c) Shërbime të tjera turistike të pavarura nga transporti dhe akomodimi dhe që përbëjnë një pjesë të konsiderueshme të paketës, që do të përfshihen në këtë kombimin të parapërgatitur dhe kur këta komponentë janë faturuar si zëra të veçantë.
3.Detyrimet e agjencisë
3.1.Stafi i agjencisë është i detyruar të shpjegojë të gjitha ofertat për të cilat klienti shpreh interes. Stafi i agjencisë është i detyruar të përgjigjet, brenda orarit zyrtar dhe në mënyrën e caktuar me marrëveshje, për çdo pyetje apo paqartësi të klientit.
3.2. Stafi i agjencisë është i detyruar të shpjegojë procedurën që do të kryhet në mënyrë që të mundësohet udhëtimi sipas kërkesave të klientit si dhe dokumentet e nevojshme që klienti duhet të paraqesë në agjenci.
3.3. Stafi i agjencisë është i detyruar të përgjigjet sa më mirë nevojave të klientit për sa i përket rezervimit të hotelit, transportit etj. Nëse klienti ka zgjedhur të pranojë njërën nga ofertat e përgatitura nga agjencia, atëherë stafi i agjencisë do të përgjigjet vetëm për hotelet dhe transportin e përcaktuar në ofertë.
3.4. Nëse kërkesa bëhet brenda limiteve të përcaktuara në këtë marrëveshje, stafi i agjencisë është i detyruar të mundësojë një ndërrim të hotelit sipas kërkesave të klientit. Nëse ky ndryshim kërkon një kosto financiare, kjo kosto do të paguhet nga klienti.
3.5. Nëse kërkesa bëhet brenda limiteve të përcaktuara në këtë marrëveshje, stafi i agjencisë është i detyruar të mundësojë një ndërrim të hotelit sipas kërkesave të klientit. Nëse ky ndryshim kërkon një kosto financiare, kjo kosto do të paguhet nga klienti.
3.6. Agjencia deklaron se është përgjegjëse për çdo ofertë të reklamuar në faqet online www.vas.al, www.albtoursd.com, në broshurat informuese dhe katalogët e prodhuara prej saj, si dhe çdo ofertë të reklamuar nga stafi i agjencisë.
3.7. Agjencia nuk është përgjegjëse për gjendjen e dhomave të hotelit nëse ato nuk janë në gjendjen e paraqitur në faqen zyrtare të hotelit, për sjelljen e stafit të hotelit në destinacionin e dëshiruar nga klienti.
3.8. Agjencia nuk është përgjegjëse në rast të anullimit të udhëtimit për shkak të forcës madhore, shkaqeve natyrore, protestave popullore ose shpalljeve të gjendjes së luftës në destinacionin e përzgjedhur nga klienti si dhe për çdo incident që ndodh për shkak të këtyre arsyeve. Zgjidhja do të gjendet me marrëveshje mes agjencisë dhe klientit.
3.9. Agjencia nuk është përgjegjëse për dëmtim ose humbje të bagazheve ose sendeve personale në avion, aeroport, port, anije ose në hotel.
3.10. Agjencia është përgjegjëse për dëmtim ose humbje të bagazheve dhe sendeve personale në mjetet e transportit të mundësuara nga vetë ajo për transportin e klientit nga aeroporti, porti në drejtim të hotelit dhe e anasjellta, për të vizituar pika të ndryshme turistike si dhe në udhëtimet për të shëtitur nëpër qytet (city tour).
4. Të drejtat e agjencisë
4.1. Agjencia ka të drejtë të kërkojë çdo dokument të nevojshëm që bëjnë të mundur realizimit e rezervimit të udhëtimit.
4.2. Agjencia ka të drejtë të marrë, në kohën dhe në mënyrën e caktuar me marrëveshje, çdo pagesë që klienti detyrohet.
4.3.Agjencia ka të drejtë të anullojë rezervimin e udhëtimit nëse klienti nuk kryen pagesat sipas marrëveshjes.
4.4. Në rast anullimi të udhëtimit, agjencia ka të drejtë të mbajë nga shuma e paguar nga klienti, çdo komision apo shpenzim që ajo është detyruar të bëjë në mënyrë që të mundësohet udhëtimi i klientit.
5. Detyrimet e klientit
5.1.Klienti është i detyruar të kryejë pagesat sipas marrëveshjes së caktuar me agjencinë.
5.2. Klienti është i detyruar të paraqitet në vendin e nisjes në datën dhe orën e caktuar nga agjencia.
5.3. Klienti është i detyruar të japë numrin e pjesëmarrësve në udhëtim, nëse ai është përgjegjës për ta, ose nëse bëhet fjalë për udhëtim në grup.
5.4. Klienti është i detyruar të përcaktojë nëse do të marrë edhe kafshë shtëpiake me vete.
5.5. Klienti është i detyruar të përcaktojë nëse do të ketë në ngarkim të mitur. Për të miturit që udhëtojnë pa praninë e të dy prindërve, nevojitet pajisja me prokurë nga prindërit.
6. Të drejtat e klientit
6.1. Klienti ka të drejtë të përfitojë nga oferta sipas informacioneve të dhëna nga stafi i agjencisë.
6.2. Klienti ka të drejtë të kërkojë informacion mbi udhëtimin gjatë orëve të punës së agjencisë, në mënyrat e kontaktit të caktuara nga agjencia.
6.3. Klienti ka të drejtë të kërkojë rimbursim në rast të anullimit të udhëtimit për faj të agjencisë, në rast të ndryshimit të hotelit ose transportit për faj të agjencisë, në rast të mos plotësimit të paketës së ofruar nga agjencia.
7. Afatet
7.1.Afati për për të kryer një rezervim është të paktën 14 (katërmbëdhjetë) ditë përpara datës së caktuar për kryerjen e një udhëtimi. Agjencia nuk është përgjegjëse nëse edhe brenda këtij afati, nuk ekzistojnë vende të lira në hotel ose në mjetin e transportit.
7.2. Afati për anullim
7.2.1.Nëse rezervimi i bërë nga klienti anullohet nga vetë ai përpara 21 (njëzete e një) ditë ose më shumë ditë përpara udhëtimit, klientit i kthehet shuma e plotë e paguar në emër të agjencisë. Nëse përpara anullimit është bërë ndonjë shpenzim, ky shpenzim do të zbritet nga shuma që do të marrë klienti. Shpenzimet përfshijnë edhe komisionin bankar në rastin e pagesës me kartë krediti ose debiti.
7.2.2. Nëse rezervimi i bërë nga klienti anullohet nga vetë ai 10 (dhjetë) deri 20 (njëzetë) ditë përpara udhëtimit, klienti do të paguajë shpenzimet e transfertës dhe 50% të shpenzimeve të administratës. Shpenzimet përfshijnë edhe komisionin bankar në rastin e pagesës me kartë krediti ose debiti.
7.2.3. Nëse rezervimi i bërë nga klienti anullohet nga vetë ai 4 (katër) deri 9 (nëntë) ditë përpara udhëtimit, klienti do të paguajë shpenzimet e transfertës dhe 70% të shpenzimeve të administratës. Shpenzimet përfshijnë edhe komisionin bankar në rastin e pagesës me kartë krediti ose debiti.
7.2.4. Nëse rezervimi i bërë nga klienti anullohet nga vetë ai në më pak se 3 (tre) ditë përpara udhëtimit, klienti nuk ka të drejtë të rimbursohet nga agjencia.
7.2.5. Nëse klienti nuk paraqitet ose largohet nga udhëtimi më përpara datës së parashikuar nga agjencia, klienti nuk ka të drejtë të rimbursohet nga agjencia.
7.3. Procedurat e anullimit
Tërheqja do të quhet se është kryer në momentin që klienti paraqitet në njërën nga zyrat e agjencisë dhe plotëson formularin përkatës për t’u tërhequr nga marrëdhënia e krijuar me agjencinë. Klienti duhet të paraqitet personalisht ose i përfaqësuar nga një pjestar i grupit (kur udhëtimi është rezervuar në grup). Në këtë rast, klienti duhet të telefonojë agjencinë, ndërkohë që përfaqësuesi është në zyrën e agjencisë, për të konfirmuar anullimin.
8.Çmimet
8.1.Përcaktimi i çmimit: Çmimi i paraqitur në faqen online www.vas.al, www.albtoursd.com, ose çmimi i marrë nga stafi në secilën prej zyrave të agjencisë, është çmimi përfundimtar i paketës ose ofertës turistike.
8.2. Përgjegjësia e agjencisë në rast të ndryshimit të çmimit
8.2.1.Agjencia nuk është përgjegjëse për ndryshimet në çmimin përfundimtar nëse ky ndryshim bëhet nga ana e hotelit, shtimit të taksave që paguhen në destinacion, detyrime të tjera të vendosura nga institucione shtetërore shqiptare ose të huaja.
8.2.2. Agjencia nuk është përgjegjëse për ndryshimet e çmimit në periudha të caktuara të vitit që konsiderohen si piku turistik i destinacionit të zgjedhur nga klienti.
8.2.3. Pagesat për fëmijët ndryshojnë sipas ofertave të hotelit. Agjencia nuk është përgjegjëse për këto pagesa dhe për ndryshimet që mund të bëhen në çmim.
8.3. Pagesa kryhet në total, në momentin e rezervimit. Sidoqoftë, në marrëveshje me agjencinë, pagesa mund të bëhet edhe e ndarë në dy pjesë kur, 50% e çmimit përfundimtar paguhet në momentin e rezervimit dhe 50% paguhet 14 ditë përpara udhëtimit. Në rast mos pagese, agjencia nuk është e detyruar të mbajë rezevimin e kryer nga klienti. Agjencia mund të ndryshojë afatin prej 14 ditësh në periudhë të veçanta gjatë vitit që konsiderohen piku turistik.
8.4. Si bëhet rimbursimi në rast ndryshimi të ofertës
8.5. Komisioni bankar
Komisioni bankar
8.6.Në rastin e pagesave me kartë krediti, komisioni paguhet nga agjencia. Në të kundërt, nëse pagesa bëhet me kartë në zyrë, komisioni paguhet nga klienti në varësi të bankës. Në rast të pagesës me para në dorë, nuk ka komision për të paguar nga palët.
8.6.1.Mënyra e kryerjes së pagesës
8.6.2. Me para në dorë në zyrat e agjencisë dhe në zyrat e agjencive partnere
8.6.3. Me anë të kartës së kreditit Visa ose Mastercard të shoqëruara me një formë autorizimi, një kopje të pasaportës dhe të dhënat e domosdoshme të kartës si dhe kodin tre shifror me faks, nëse klienti nuk paraqitet personalisht në zyrë.
8.6.4. Me anë të kartës ë kreditit ose debitit Visa, Mastercard, Visa Electron dhe Maestro me anë të makinerisë, nëse klienti paraqitet personalisht në zyrë.
9. Zgjidhja e mosmarrëveshjeve
9.1.Në rast mosmarrëveshje me klientin, agjencia do të bëjë çdo përpjekje për të arritur në një zgjidhje me marrëveshje dhe të shpejtë me klientin.
9.2.Agjencia duhet të sigurojë që çdo korrespondencë të trajtohet brenda periudhave kohore të mëposhtme: a) jo më vonë se 14 ditë nga data e marrjes së kërkesës/ ankesës nga klienti; b) jo më vonë se 28 ditë nga data e marrjes së njoftimit për një përgjigje të hollësishme për t’ia dërguar klientit.
10.E drejta e autorit
10.1. “Albtours “D” Vas Tour Operatore” sh.p.k. deklaron se faqet e saj online www.vas.al dhe www.albtoursd.com janë pronë e saj. Agjencia mban përgjegjësi për çdo material të pasqyruar në njërën nga faqet online.
10.2.“Albtours “D” Vas Tour Operatore” sh.p.k. deklaron se informacioni mbi hotelet, resortet dhe mjetet e transportit është marrë nga faqet zyrtare të hoteleve, resorteve dhe mjeteve të transportit. Ky informacion rishikohet herë pas here në mënyrë që në faqe të jetë vetëm informacioni më i fundit. Agjencia nuk mban përgjegjësi nëse informacioni që është pasqyruar në faqen zyrtare nuk është informacioni i saktë.
10.3.“Albtours “D” Vas Tour Operatore” sh.p.k. deklaron se në faqet e saj online pasqyrohet vetëm informacion i lejuar për publikun nga krijuesit e faqeve të hoteleve, resorteve dhe mjeteve të transportit. Informacioni dhe fotografitë nuk merret personalisht nga stafi i agjencisë, por vetwm nga faqet zyrtare të sipërcituara.
10.4. “Albtours “D” Vas Tour Operatore” sh.p.k. deklaron se nuk ka të drejtë autori mbi materialin e cituar në pikën 10.3.
11. Miratimi i marrëveshjes
11.1. Miratimi i marrëveshjes së mësipërme bëhet nga ortakët e shoqërisë “Albtours “D” Vas Tour Operatore”.
11.2. Çdo ndryshim në marrëveshjen e mësipërme bëhet nga ortakët e shoqërisë “Albtours “D” Vas Tour Operatore”.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn dan_Latn als_Latn knc_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn